ভারী বৃষ্টিতে ভাসছে বাণিজ্যনগরী, থমকে ট্রেন-বাস-বিমান

মুম্বই: ভারী বৃষ্টিতে ভাসছে বাণিজ্যনগরী মুম্বই (Mumbai Heavy Rainfall)। তীব্র গরমের পর সোমবার সকাল বৃষ্টি শুরু হয়েছে, তার জেরে একাধিক রাস্তা জলমগ্ন (Waterlogging), কার্যত থমকে গিয়েছে যান চলাচল। ব্যাপক যানজট। বৃষ্টির দাপটে সপ্তাহের প্রথম দিনেই বিপর্যস্ত জনজীবন। রাস্তায় ডুবে গিয়েছে গাড়ি, লাইনে জল জমে যাওয়ায় বন্ধ ট্রেন চলাচল (Mumbai Local Train Services Impacted)। পরিস্থিতি বেগতিক বুঝে বন্ধ করে দেওয়া হয়েছে স্কুল-কলেজ। পড়ুয়াদের সুরক্ষার কথা মাথায় রেখে স্কুল কলেজে অর্ধদিবস ছুটি ঘোষণা করতে বাধ্য হল প্রশাসন। বৃষ্টির জেরে ব্যহত হয়েছে বিমান পরিষেবাও। জলের নিচে চলে গিয়েছে কার্যত গোটা শহর। সমস্যায় স্থানীয় বাসিন্দারা।জরুরি দরকার ছাড়া বাড়ি থেকে বেরোতেও বারণ করা হল মুম্বইবাসীকে।

বৃহন্মুম্বই মিউনিসিপ্যাল কর্পোরেশনের তরফে জানানো হয়েছে, ১টা থেকে আজ সকাল ৭টা পর্যন্ত মাত্র ঘণ্টার মধ্যে ৩০০ মিলিমিটারের বেশি বৃষ্টিপাত হয়েছে বলেই জানিয়েছে আবহাওয়া দফতর। গত ২৪ ঘন্টায় ভারী বৃষ্টির সতর্কতা জারি করছে হাওয়া অফিস। থানে, পালঘর এবং কঙ্কণ এলাকায় আজও হলুদ সতর্কতা জারি করা হয়েছে। কোথাও হাঁটু সমান জল তো কোথাও কোমর সমান জল। আন্ধেরি, কুর্লা, ভান্দুপ, কিংস সার্কেল, দাদার সহ একাধিক এলাকায় ব্যাপক জল জমেছে। বেশকিছু জায়গায় দেখা গিয়েছে গাড়ি জলের তোড়ে ভেসে যাচ্ছে। বৃষ্টির জেরে লোকাল ট্রেন পরিষেবা ব্যহত হয়েছে। ট্রেন বন্ধ হয়ে যাওয়ায় স্বাভাবিকভাবেই সমস্যায় পড়েছে নিত্যযাত্রীরা। থমকে গিয়েছে বিইএসটি বাস পরিষেবাও। বহু রুট ঘুরিয়ে দেওয়া হয়েছে। জল থইথই শহরে বিএমসি-র তরফে বহু সরকারি ও বেসরকারি স্কুল-কলেজ ছুটি দেওয়া হয়েছে। ভারী বৃষ্টি জেরে কম দৃশ্যমানতার কারণে মুম্বই বিমান ওঠা নামায় সমস্যা দেখা দিয়েছে। তার জেরে বাতিল করা হয়েছে বেশ কিছু বিমান। সোমবার সকাল 2.22 টা থেকে 3.40 টা পর্যন্ত ২৭ টি বিমানের পথও ঘুরিয়ে দেওয়া হয়েছে।

আরও পড়ুন: বৃহস্পতিবার থেকে দক্ষিণবঙ্গে ভারী বৃষ্টির সম্ভাবনা

#WATCH | Pedestrian underpass at Vile Parle East waterlogged due to heavy rainfall in Mumbai pic.twitter.com/SAxCj5BYZ0

— ANI (@ANI) July 8, 2024

মহারাষ্ট্রের পালঘর, রায়গড়, রত্নাগিরি, কোলহাপুর, সাংলি, সাতারা ঘাটকোপার, কুর্লা এবং সিন্ধুদূর্গে জলের নিচে চলে গিয়েছে ঘরবাড়ি। উদ্ধারকার্যে নেমেছে জাতীয় বিপর্যয় মোকাবিলা বাহিনীও। অন্যদিকে প্রশাসনের তরফে জানানো হয়েছে, যদি বৃষ্টি বন্ধ হত তাহলেও জল নামানোর চেষ্টা করা যেন। কিন্তু টানা বৃষ্টিতে তা সম্ভব নয়। ফলে জলযন্ত্রণা থেকে এখনই মুক্তি নেই। সোমবার দিনভর ভারী থেকে অতিভারী বৃষ্টি হবে মুম্বইয়ে সতর্কতা জারি হাওয়া অফিসের। দুর্ভোগ যে বাড়বে তা বলার অপেক্ষা রাখে না।

#WATCH | Mumbai, Maharashtra: Waterlogged railway tracks between Wadala and GTB stations.

Mumbai has recorded over 300 mm of rainfall from 1 am to 7 am today. More rain is expected during the day as well. pic.twitter.com/B9zzZs1bY4

— ANI (@ANI) July 8, 2024

#WATCH | Commuters wade through waterlogged streets at King’s Circle in rain-hit Mumbai pic.twitter.com/BKdj5BFvwJ

— ANI (@ANI) July 8, 2024